Juha Kauppinen (toimittaja)

Juha Kauppinen (s. 1975) on suomalainen kirjailija ja toimittaja, joka on kirjoittanut useita teoksia luonnosta ja luonnon asemasta yhteiskunnassa. Hän on erikoistunut nonfiktioon eli kertovaan tietokirjallisuuteen ja reportaasikirjoittamiseen. Kauppinen tuli alun perin tunnetuksi tutkivasta journalismista. Hän on kirjoittanut kuusi kirjaa, Talvivaaran vangit (2016, yhdessä Sampsa Oinaalan kanssa), Monimuotoisuus – kertomuksia katoamisista (2019), Heräämisiä – kuinka minusta tuli luonnonsuojelija (2021), Monimuotoisuus – lyhyt oppimäärä (2022), Korvaamattomat – kertomuksia maailman avainlajeista (2023, yhdessä kuvittaja Janne Torisevan kanssa) ja Kertomus Maasta — ratkaisuja ilmastonmuutokseen ja luontokatoon (2025). Lisäksi hän on kirjoittanut näytelmän Starman (2024) sekä tekstin 2021 julkaistuun Hannu Hautalan luontokuvateokseen Sata parasta. 

Teokset Monimuotoisuus (2019), Heräämisiä (2021) ja Kertomus Maasta (2025) muodostavat niin sanotun luontotrilogian. Pasi Reunanen kirjoitti Luonnon Tutkija -lehden 3/2025 laajassa, Kauppisen luontotrilogiaa käsittelevässä esseessään: "Kertova tietokirja (narrative non-fiction) on erityisesti ympäristökysymystä käsittelevänä ilmaisumuotona alkanut saada suosiota myös meillä. – – Juha Kauppinen on vienyt meillä tyylilajin pisimmälle. – – Eeppisten tietokirjojen kirjoittajana Kauppinen lukeutuu ehdottomasti Suomessa eturiviin ja hänen kirjansa lähenevät sopivalla tavalla tutkivaa journalismia.” Ekosäätiö palkitsi Kauppisen luontotrilogiasta lokakuussa 2025 Pekka Kuusi -palkinnolla. 

Kauppisen kirja Heräämisiä – kuinka minusta tuli luonnonsuojelija oli inspiraationa dokumentaristi Virpi Suutarin Havumetsän lapset -elokuvalle, joka tuli ensi-iltaan maaliskuussa 2024.”Menkää töihin”, suomalaiset huutelevat metsä­aktivisteille – Kohtuuttomalta tuntuu, sanoo Stansvikia suojellut Ida Korhonenhs.fi Viitattu 18.4.2024

Kauppinen on käsikirjoittanut näyttelijä Martti Suosalolle monologinäytelmän Starman, joka sai ensi-iltansa Sirkus Suosalon teatteriteltassa 16.8.2024 Helsingin juhlaviikoilla.Teatteri Sirkus Suosalo: Starmanturku.fi Viitattu 18.4.2024 

Kauppinen on koulutukseltaan filosofian maisteri ja valmistunut Jyväskylän yliopistosta, missä hän opiskeli biologiaa. Hän on kirjoittanut muun muassa Helsingin Sanomiin, Imageen, Suomen Kuvalehteen, Suomen Luontoon, Apuun ja Long Play -verkkojulkaisuun. Kauppinen on ollut myös Jyväskylän Ylioppilaslehden päätoimittaja.

Kauppinen sai vuonna 2012 Bonnierin Suuren journalistipalkinnon ja 2013 tutkivan journalismin Lumilapio-palkinnon. Hän on ollut ehdolla myös Pienen journalistipalkinnon sekä Vuoden aikakauslehtitoimittajan palkinnon saajaksi. Hän sai vuoden 2019 Kanava-palkinnon sekä tiedonjulkistamisen valtionpalkinnon vuonna 2020 teoksestaan Monimuotoisuus. Heräämisiä ja Sata parasta olivat WWF:n Vuoden luontokirja -palkinnon ehdokkaina vuonna 2022 ja Starman ehdolla saman palkinnon saajaksi vuonna 2024. Kauppisen kirja Kertomus Maasta valittiin Vuoden luontokirjaksi 2025.

 Teokset 
 Talvivaaran vangit (Siltala 2016, yhdessä Sampsa Oinaalan kanssa)
 Monimuotoisuus – kertomuksia katoamisista (Siltala 2019)
 Heräämisiä – kuinka minusta tuli luonnonsuojelija (Siltala 2021)
 Monimuotoisuus – lyhyt oppimäärä (Siltala 2022)
 Korvaamattomat – kertomuksia maailman avainlajeista (Siltala 2023, yhdessä kuvittaja Janne Torisevan kanssa)
 Starman, näytelmä (Siltala 2024)
 Kertomus Maasta — ratkaisuja ilmastonmuutokseen ja luontokatoon (Siltala huhtikuu 2025)

 Tunnustukset 
 Suuri journalistipalkinto 2012
 Lumilapio-palkinto 2013
 Kanava-palkinto 2019
 Kultainen sulka -palkinto 2019
 Jyväskylän yliopiston vuoden alumni 2020
 Tiedonjulkistamisen valtionpalkinto 2020
 WSOY:n kirjallisuussäätiön tunnustuspalkinto 2024
 Pekka Kuusi -palkinto 2025
 Vuoden luontokirja 2025

Lähteet

Aiheesta muualla
Juha Kauppisen verkkosivut

Luokka:Suomalaiset toimittajat
Luokka:Suomalaiset tietokirjailijat
Luokka:Vuonna 1975 syntyneet
Luokka:Elävät henkilöt
Luokka:Tiedonjulkistamisen valtionpalkinnon saajat